Nr. L 155/2 De Europæiske Fællesskabers Tidende 26. 6. 93 RÅDETS FORORDNING (EØF) Nr. 1608/93 af 24. juni 1993 om indførelse af en'embargo vedrørende handelen med visse varer mellem Det Europæiske Økonomiske Fællesskab og Haiti RÅDET FOR DE EUROPÆISKE FÆLLESSKABER HAR — ud fra følgende betragtninger : De Forenede Nationers Sikkerhedsråd har fastslået, at situationen i Haiti, hvis den vedvarer, udgør en trussel mod freden og sikkerheden i den pågældende region ; Fællesskabet og dets medlemsstater har gentagne gange inden for rammerne af det politiske samarbejde givet udtrykt for deres bekymring over den vedvarende mangel på demokrati og retsstatsforhold i Haiti og fastslået, at der er behov for et effektivt indgreb til at bringe denne situa- tion til ophør; Sikkerhedsrådet vedtog den 16. juni 1993 på grundlag af - kapitel VII i De Forenede Nationers pagt resolution 841 (1993), som pålægger alle stater at begrænse handelen med Haiti i overensstemmelse med resolutionens paragraf 5-14 for at tilvejebringe den løsning på krisen i Haiti, som verdenssamfundet ønsker ; Sikkerhedsrådet  har tillige — besluttet, at denne begrænsning skal gælde uanset eventuelle rettigheder og forpligtelser i henhold til internationale aftaler eller kontrakter indgået eller licenser eller tilladelser meddelt før den 23. juni 1993, og fjerde AVS/EØF-konvention, som Fællesskabet og Haiti er part i, udgør derfor ikke nogen hindring for gennemførelsen af ovennævnte beslut- ning truffet af Sikkerhedsrådet ; Fællesskabet og dets medlemsstater har inden for rammerne af det politiske samarbejde udtrykt deres stærke støtte til de foranstaltninger, som Sikkerhedsrådet har truffet beslutning om ; under disse omstændigheder skal Fællesskabet begrænse sin handel med Haiti ; Fællesskabet og det medlemsstater har aftalt at anvende et fællesskabsinstrument bl.a. for at sikre ensartet anvendelse i hele Fællesskabet af visse af de foranstaltninger, som Sikkerhedsrådet har truffet beslutning om ; under henvisning til Traktaten om Oprettelse af Det Europæiske Økonomiske Fællesskab, særlig artikel 113, og under henvisning til forslag fra Kommissionen — UDSTEDT FØLGENDE FORORDNING: Artikel 1 Fra den 23. juni 1993, kl. 00.01 EST (Eastern Standard Time), er følgende forbudt : a) salg eller levering af olie og olieprodukter som anført i bilaget til personer eller organer i Haiti eller til . personer eller organer med henblik på enhver form for erhvervsaktivitet udført i eller drevet fra Haiti b) enhver aktivitet med det formål eller den virkning, at de i litra a) nævnte transaktioner direkte eller indirekte fremmes c) adgang til Haitis territorium eller søterritorium for ethvert transportmiddel, der fragter olie eller oliepro- dukter som anført i bilaget. m— - Artikel 2 Forbuddet i artikel 1 gælder ikke eksport for olie og olie- produkter, herunder propangas til husholdningsformål, når eksporten tillades ekstraordinært i hvert enkelt tilfælde i henhold til ikke-indsigelsesproceduren af De Forenede Nationers Sikkerhedsråds komité, der er nedsat ved paragraf 10 i resolution 841 (1993). s Artikel 3 Salg eller levering til Haiti af olie og olieprodukter, som ikke er forbudt i henhold til artikel 1, er betinget af en forudgående tilladelse, der udstedes af de kompetente myndigheder i medlemsstaterne. Artikel 4 Artikel 1 gælder uanset eventuelle rettigheder og forplig- telser i henhold til internationale aftaler eller kontrakter indgået eller licenser eller tilladelser meddelt før den 23. juni 1993. ' Artikel 5 Hver medlemsstat skal fastlægge de sanktioner, der skal anvendes, hvis bestemmelserne i denne forordning over- trædes. Artikel 6 Denne forordning finder anvendelse på Fællesskabets område, herunder luftrum, og på ethvert fly eller skib under en medlemsstats jurisdiktion samt på enhver person andetsteds, som er statsborger i en medlemsstat, og ethvert organ andetsteds, som er oprettet eller stiftet i henhold til en medlemsstats lovgivning. Artikel 7 Denne forordning træder i kraft på dagen for offentliggø- relsen i De Europæiske Fællesskabers Tidende.